《远如期》
明代·郑善夫

远如期，黄道亨。圣人继天，麟趾来臻。麟何以来，时将太平。

黄河千年而一清，四序遵轨转玉衡。日之方中破幽冥。

美人来騑，乐我民生。琴瑟不调，弦当改更。远如期，把君熊轼饮君兕觥。

美人哉，治载成。行哉乎，愿我皇帝寿万年，匪荒宁。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。